CELEX: 32007L0001
Language: sl
Date: 2007-01-29 00:00:00
Title: Direktiva Komisije 2007/1/ES z dne 29. januarja 2007 o spremembi Direktive Sveta 76/768/EGS v zvezi s kozmetičnimi izdelki za namene prilagoditve prilog II, III in VI k tej direktivi tehničnemu napredku (Besedilo velja za EGP).

1.2.2007   
            
            
               SL
            
            
               Uradni list Evropske unije
            
            
               L 25/9
            
         DIREKTIVA KOMISIJE 2007/1/ES
   z dne 29. januarja 2007
   o spremembi Direktive Sveta 76/768/EGS v zvezi s kozmetičnimi izdelki za namene prilagoditve prilog II, III in VI k tej direktivi tehničnemu napredku
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
   po posvetovanju z Znanstvenim odborom za potrošniške izdelke (SCCP),
   ob upoštevanju naslednjega:
   
               (1)
            
            
               Komisija se je po tem, ko je SCCP na podlagi znanstvenih študij podal svoja mnenja, skupaj z državami članicami in zainteresiranimi stranmi dogovorila o celostni strategiji za zakonsko urejanje področja snovi v barvah za lase, ki zahteva, da industrija SCCP v oceno predloži dokumentacijo z znanstvenimi podatki o snoveh v barvah za lase.
            
         
               (2)
            
            
               Snovi, za katere v okviru javnega posvetovanja za njihovo uporabo v barvah za lase ni bilo izraženo vidno zanimanje in za katere ni bila predložena posodobljena dokumentacija o varnosti za izvedbo ustrezne ocene tveganja, je treba vključiti v Prilogo II.
            
         
               (3)
            
            
               Do zdaj se je štelo, da je snov 4-amino-3-fluorofenol vključena pod referenčno številko 22, ki zajema anilin, njegove soli ter njegove halogenirane in sulfonirane derivate. Ker pa ni očitno, da 4-amino-3-fluorofenol sodi v navedeno skupino anilinov, je treba v Prilogo II vključiti poseben vnos za navedeno snov.
            
         
               (4)
            
            
               Zaradi jasnosti se snov epoksikonazol ne sme prenesti iz ločene referenčne številke 1182 v referenčno številko 663 v Prilogi II k Direktivi 76/768/EGS.
            
         
               (5)
            
            
               Ker SCCP do 31. julija 2006 ni bilo predloženih novih znanstvenih podatkov za oceno snovi N,N′-diheksadecil-N,N′-bis(2-hidroksietil)propandiamid, je treba navedeno snov vključiti v Prilogo II.
            
         
               (6)
            
            
               Direktivo 76/768/EGS je zato treba ustrezno spremeniti.
            
         
               (7)
            
            
               Ukrepi, predvideni s to direktivo, so v skladu z mnenjem Stalnega odbora za kozmetične izdelke –
            
         SPREJELA NASLEDNJO DIREKTIVO:
   Člen 1
   Priloga II k Direktivi 76/768/EGS se spremenijo v skladu s Prilogo k tej direktivi.
   Člen 2
   Države članice zagotovijo, da se od 21. februarja 2008 kozmetični izdelki, ki niso v skladu s to direktivo, ne prodajo ali drugače dajo na voljo končnemu porabniku.
   Člen 3
   1.   Države članice najpozneje do 21. avgusta 2007 sprejmejo in objavijo zakone in druge predpise, potrebne za uskladitev s to direktivo. Komisiji takoj posredujejo besedila navedenih predpisov ter primerjalno tabelo med navedenimi predpisi in to direktivo.
   Navedene predpise uporabljajo od 21. novembra 2007.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 4
   Ta direktiva začne veljati dvajseti dan po objavi v Uradnem listu Evropske unije.
   Člen 5
   Ta direktiva je naslovljena na države članice.
   
      V Bruslju, 29. januarja 2007
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 262, 27.9.1976, str. 169. Direktiva, kakor je bila nazadnje spremenjena z Direktivo Komisije 2006/78/ES (UL L 271, 30.9.2006, str. 56).
   PRILOGA
   Direktiva 76/768/EGS se spremeni:
   
               1.
            
            
               Priloga II se spremeni:
               
                           (a)
                        
                        
                           dodajo se naslednje referenčne številke 1234 do 1243:
                           
                                       Ref. št.
                                    
                                    
                                       Kemijsko ime/ime po INCI
                                    
                                    
                                       Št. CAS
                                    
                                 
                                       „1234
                                    
                                    
                                       PEG-3,2′,2′-di-p-fenilendiamin
                                    
                                    
                                       144644-13-3
                                    
                                 
                                       1235
                                    
                                    
                                       6-nitro-o-toluidin
                                    
                                    
                                       570-24-1
                                    
                                 
                                       1236
                                    
                                    
                                       HC Yellow no. 11
                                    
                                    
                                       73388-54-2
                                    
                                 
                                       1237
                                    
                                    
                                       HC Orange no. 3
                                    
                                    
                                       81612-54-6
                                    
                                 
                                       1238
                                    
                                    
                                       HC Green no. 1
                                    
                                    
                                       52136-25-1
                                    
                                 
                                       1239
                                    
                                    
                                       HC Red no. 8 in njegove soli
                                    
                                    
                                       97404-14-3, 13556-29-1
                                    
                                 
                                       1240
                                    
                                    
                                       Tetrahidro-6-nitrokinoksalin in njegove soli
                                    
                                    
                                       158006-54-3, 41959-35-7
                                    
                                 
                                       1241
                                    
                                    
                                       Disperzno rdeča 15, razen kot nečistota v disperzno vijolični 1
                                    
                                    
                                       116-85-8
                                    
                                 
                                       1242
                                    
                                    
                                       4-amino-3-fluorofenol
                                    
                                    
                                       399-95-1
                                    
                                 
                                       1243
                                    
                                    
                                       N,N′-diheksadecil-N,N′-bis(2-hidroksietil)propandiamid
                                       Bishidroksietil biscetil malonamid
                                    
                                    
                                       149591-38-8“
                                    
                                 
                     
                           (b)
                        
                        
                           Vnos pod referenčno številko 1182 se črta.
                        
                     
                           (c)
                        
                        
                           Referenčna številka 663 se nadomesti z naslednjim besedilom: „(2RS,3RS)-3-(2-klorofenil)-2-(4-fluorofenil)-[1H-1,2,4-triazol-1-il)metil]oksiran; epoksikonazol (CAS št. 133855-98-8)“.